**A FEVITA HUNGARY ZRT. ENERGIAGAZDÁLKODÁSI POLITIKÁJA**

Vállalkozásunk székesfehérvári telephelyén fő tevékenységét

**- gyorsfagyasztott gyümölcs- és zöldségtermékek fejlesztése, gyártása és raktározása -**

az *MSZ EN ISO 50001:2019 szabvány* és a hatályos jogszabályok figyelembe vételével tervezi, irányítja és végzi.

A vállalkozás vezetősége vallja, hogy az eredményes termelési gyakorlat összhangba hozható a hatékony energiagazdálkodással, és ezt döntései meghozatalakor mindenkor szem előtt tartja.

Mindennapi munkánk során a következő alapelveket tartjuk be:

* Folyamatosan figyelemmel kísérjük a jogszabályi előírások változását annak érdekében, hogy azoknak termékeinkkel, tevékenységünkkel mindenkor megfeleljünk.
* Tisztában vagyunk az indokolatlan energiafelhasználás környezetre gyakorolt káros hatásaival, ezért gazdasági lehetőségeinket, erőforrásainkat időről-időre értékelve mérhető energiagazdálkodási előirányzatokat és célokat tűzünk ki energiagazdálkodási teljesítményünk folyamatos javítása érdekében.
* Törekszünk arra, hogy az egységnyi termékre eső energiafelhasználás csökkentésével fajlagos energiateljesítmény-mutatóink folyamatosan javuljanak.
* Tisztában vagyunk azzal, hogy vállalatunk tartósítási és raktározási folyamatai jelentős energiafogyasztással járnak, ezért gondoskodunk az energia felhasználók hatékony működtetéséről és karbantartásáról. Energia ellátási, termelési, beszerzési, logisztikai folyamataink folyamatos felügyeletével, fejlesztésével igyekszünk elérni a takarékos üzemeltetést.
* Beruházásaink, energiaigényes termékek, berendezések és szolgáltatások beszerzésének tervezése során keressük az energiahatékony megoldásokat.
* Munkatársaink tudatosságát folyamatosan javítjuk, mert tudjuk, hogy csak rendezett környezetben, fegyelmezett munkával valósulnak meg a vezetőség stratégiai döntései.

Székesfehérvár, 2020.május 29.

Perlaki Csaba
elnök-vezérigazgató